pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โอกาสทองของนักศึกษาจบใหม่!! รมว.สุชาติ หารือ IM Japan ส่งคนไทยไปทำงานญี่ปุ่น สร้างนักธุรกิจหน้าใหม่
วันจันทร์ที่ 23 พฤษภาคม 2565
โอกาสทองของนักศึกษาจบใหม่!! รมว.สุชาติ หารือ IM Japan ส่งคนไทยไปทํางานญี่ปุ่น สร้างนักธุรกิจหน้าใหม่
โอกาสทองของนักศึกษาจบใหม่!! รมว.สุชาติ หารือ IM Japan ส่งคนไทยไปทํางานญี่ปุ่น สร้างนักธุรกิจหน้าใหม่
วันที่23พฤษภาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับMr. Hitoshi Kanamoriประธานองค์กรพัฒนาฝีมือแรงงานระดับนานาชาติประเทศญี่ปุ่น(IM Japan)และคณะเพื่อเยี่ยมคารวะรัฐมนตรีว่าการกระทรวงแรงงานในโอกาสที่Mr. Hitoshi Kanamoriรับตําแหน่งประธานIM Japanเมื่อเดือนมีนาคม2563และหารือข้อราชการการขยายการรับผู้ฝึกปฏิบัติงานเทคนิคชาวไทยรวมทั้งแนวทางการขยายความร่วมมือไปสู่ข้อตกลงใหม่ในเรื่องการรับส่งพนักงานทักษะเฉพาะทาง(Specified Skilled Worker)โดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนายสุทธิสุโกศลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงาน นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายบุญชอบสุทธมนัสวงษ์ปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ณห้องจัตุมงคลชั้น6อาคารกระทรวงแรงงาน
นายสุชาติกล่าวว่ากระทรวงแรงงานขอขอบคุณIM Japanเป็นอย่างยิ่งที่ทําให้คนไทยได้มีโอกาสไปฝึกปฏิบัติงานเทคนิคในประเทศญี่ปุ่นกับบริษัทที่เป็นสมาชิกขององค์กรฯถึงเกือบ200แห่งทั่วประเทศญี่ปุ่นโดยมีคนไทยเข้าร่วมโครงการในปัจจุบันจํานวนราว650คนอีกทั้งผู้จะได้รับการฝึกปฏิบัติงานเทคนิคยังจะได้รับการฝึกอบรมภาษาและวัฒนธรรมของญี่ปุ่นก่อนเดินทางอีกด้วยโครงการนี้มีส่วนช่วยส่งเสริมการพัฒนาสถานประกอบการและการพัฒนาทรัพยากรมนุษย์รวมถึงการสนับสนุนให้เกิดความร่วมมือทางด้านเศรษฐกิจผ่านการถ่ายทอดเทคโนโลยีและการแลกเปลี่ยนทางเทคนิคให้กับผู้ฝึกปฏิบัติงานเทคนิคคนไทยรวมทั้งเปิดโอกาสให้คนไทยได้พัฒนาขีดความสามารถและเพิ่มศักยภาพในสายงานของตนจนสามารถประสบความสําเร็จในการทํางานได้อย่างน่าชื่นชมกระทรวงแรงงานพร้อมที่จะสนับสนุนสถานที่ฝึกอบรมเพื่อรองรับการขยายจํานวนผู้ฝึกอบรมที่เพิ่มขึ้นโดยในเบื้องต้นมีศูนย์ฝึกอบรมที่จ.ปทุมธานีจ.สมุทรปราการและสถาบันสํานักงานพัฒนาฝีมือแรงงานทุกจังหวัดทั่วประเทศรวมทั้งการขยายความร่วมมือไปสู่ข้อตกลงใหม่ในเรื่องการรับ-ส่งพนักงานทักษะเฉพาะทางเพื่อให้เกิดเป็นรูปธรรมในการเดินทางไปทํางานในต่างประเทศของไทยต่อไป
นายสุชาติกล่าวต่อว่าโครงการIM Japanเป็นโครงการที่จะช่วยสร้างโอกาสอันดีให้เด็กไทยโดยเฉพาะเป็นอีกทางเลือกหนึ่งให้นักศึกษาจบใหม่ที่กําลังจะตัดสินใจหางานทําเรียนต่อหรือต้องการจะพัฒนาทักษะฝีมือของตนเองเพื่อนําไปต่อยอดในการประกอบอาชีพได้ในอนาคตอีกทั้งจะเป็นการเปิดประสบการณ์ใหม่ๆทั้งภาษาวัฒนธรรมในการเรียนรู้การใช้ชีวิตในต่างแดนซึ่งสอดคล้องกับนโยบายรัฐบาลที่จะส่งเสริมให้คนไทยทุกกลุ่มมีงานทําไม่เพียงแต่ในประเทศเท่านั้นกระทรวงแรงงานยังส่งเสริมให้คนไทยที่มีทักษะฝีมือได้มีโอกาสได้ไปทํางานในต่างประเทศเพื่อสร้างชีวิตใหม่สร้างฐานะให้แก่ตนเองครอบครัวและประเทศชาติอีกด้วย
+++++++++++++++++++
กองเผยแพร่และประชาสัมพันธ์
23พฤษภาคม2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมคุ้มครองสิทธิและเสรีภาพ ตั้งศูนย์ไกล่เกลี่ยภาคประชาชนทั่วประเทศ
วันอังคารที่ 4 มกราคม 2565
รัฐมนตรีว่าการกระทรวงยุติธรรม มอบกรมคุ้มครองสิทธิและเสรีภาพ ตั้งศูนย์ไกล่เกลี่ยภาคประชาชนทั่วประเทศ
รัฐมนตรีว่าการกระทรวงยุติธรรม มอบกรมคุ้มครองสิทธิและเสรีภาพ ตั้งศูนย์ไกล่เกลี่ยภาคประชาชนทั่วประเทศ หวังช่วยลดคดี-ลดความขัดแย้งในชุมชน ให้ชาวบ้านเข้าถึงกระบวนการได้โดยง่าย สะดวกรวดเร็ว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตามรัฐธรรมนูญ 2560 มาตรา 68 กําหนดให้รัฐพึงจัดระบบการบริหารงานในกระบวนการยุติธรรมทุกด้านให้มีประสิทธิภาพ เป็นธรรม และไม่เลือกปฏิบัติ และให้ประชาชนเข้าถึงกระบวนการยุติธรรมได้โดยสะดวก รวดเร็ว และไม่เสียค่าใช้จ่ายสูงเกินควร จึงได้ให้กรมคุ้มครองสิทธิและเสรีภาพ ดําเนินการตราพระราชบัญญัติการไกล่เกลี่ยข้อพิพาท พ.ศ. 2562 ขึ้น เพื่อนํากระบวนการไกล่เกลี่ยข้อพิพาททางแพ่ง ซึ่งมีทุนทรัพย์ไม่มากนัก และข้อพิพาททางอาญาบางประเภท มากําหนดเป็นกฎหมายกลาง เพื่อให้หน่วยงานของรัฐ พนักงานสอบสวน หรือศูนย์ไกล่เกลี่ยข้อพิพาทภาคประชาชน ใช้ในการยุติหรือระงับข้อพิพาท และได้สร้างผู้ทําหน้าที่ไกล่เกลี่ยข้อพิพาทในชุมชน รวมถึงขึ้นทะเบียนผู้ทําหน้าที่ไกล่เกลี่ย
นายสมศักดิ์ กล่าวว่า สําหรับการจัดตั้งศูนย์ไกล่เกลี่ยภาคประชาชน ปัจจุบันกระทรวงยุติธรรมโดยกรมคุ้มครองสิทธิและเสรีภาพ ได้จัดตั้งศูนย์ไกล่เกลี่ยข้อพิพาทภาคประชาชน ครบ 50 เขต ครอบคลุม 180 แขวง ในกรุงเทพมหานคร และในทุกจังหวัดทั่วประเทศ อีกจํานวนกว่า 406 แห่ง เพื่อเป็นจุดเชื่อมให้ประชาชนเข้าถึงกระบวนการยุติธรรมได้โดยสะดวกรวดเร็ว เป็นธรรม และเสียค่าใช้จ่ายไม่มาก เพื่อช่วยลดคดี ลดความขัดแย้ง ให้ประชาชนสามารถอยู่ร่วมกันอย่างสันติสุข โดยการไกล่เกลี่ยข้อพิพาทมีผลบังคับตามกฎหมาย ประชาชนสามารถติดต่อใช้บริการได้ที่ศูนย์ไกล่เกลี่ยข้อพิพาทภาคประชาชน ได้ทุกแขวงในเขตกรุงเทพมหานคร โดยจากนี้จะเร่งตั้งให้ครบทุกจังหวัดทั่วประเทศ ซึ่งขณะนี้สามารถยื่นคําร้องผ่านระบบ www.emediation.rlpd.go.th ได้หรือ สอบถามข้อมูลเพิ่มเติมได้ที่ กรมคุ้มครองสิทธิและเสรีภาพ กระทรวงยุติธรรม และ สายด่วนยุติธรรม โทร. 1111 กด 77
“การตั้งศูนย์ไกล่เกลี่ยข้อพิพาท เป็นการช่วยเหลือและเยียวยา ตามหลักสังคมสมานฉันท์ สร้างวัฒนธรรมการไกล่เกลี่ย เพื่อให้ประชาชนสามารถเข้าถึงกระบวนการยุติธรรมได้โดยง่าย สะดวกรวดเร็ว สามารถช่วยลดคดีต่างๆ รวมทั้งความขัดแย้งในชุมชน ทุกคนอยู่ร่วมกันอย่างสันติสุข และเป็นการนําความยุติธรรมสู่มือประชาชน ตามนโยบาย ยุติธรรมเชิงรุก สร้างสุขให้ประชาชน” นายสมศักดิ์ กล่าว
รัฐบาลไทย-ข่าวทำเนียบรัฐบาล-ครม.อนุมัติหลักการกำหนดปริมาณยาเสพติดในแต่ละชนิด ถ้าไม่เกินปริมาณดังกล่าวให้สันนิษฐานไว้ก่อนว่ามีไว้ครอบครองเพื่อเสพ ไม่ถือเป็นโทษความผิดร้ายแรง เข้ารับการบำบัดรักษาได้
วันอังคารที่ 9 สิงหาคม 2565
ครม.อนุมัติหลักการกําหนดปริมาณยาเสพติดในแต่ละชนิด ถ้าไม่เกินปริมาณดังกล่าวให้สันนิษฐานไว้ก่อนว่ามีไว้ครอบครองเพื่อเสพ ไม่ถือเป็นโทษความผิดร้ายแรง เข้ารับการบําบัดรักษาได้
ครม.อนุมัติหลักการกําหนดปริมาณยาเสพติดในแต่ละชนิด ถ้าไม่เกินปริมาณดังกล่าวให้สันนิษฐานไว้ก่อนว่ามีไว้ครอบครองเพื่อเสพ ไม่ถือเป็นโทษความผิดร้ายแรง เข้ารับการบําบัดรักษาได้
วันที่ 9 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงว่าด้วยการกําหนดปริมาณยาเสพติดให้โทษในประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 ให้สันนิษฐานไว้ก่อนว่ามีไว้ในครอบครองเพื่อเสพ พ.ศ. .... ซึ่งมีสาระสําคัญ เป็นการกําหนดปริมาณยาเสพติดเพื่อใช้ประกอบการพิจารณาให้โอกาสแก่ผู้เสพยาเสพติดที่ครอบครองยาเสพติดหรือวัตถุออกฤทธิ์ไว้เพื่อการเสพ โดยไม่ถือเป็นโทษความผิดร้ายแรงและพิจารณาให้รับการบําบัดรักษาแทนการรับโทษจําคุก
สําหรับรายละเอียดการกําหนดปริมาณยาเสพติด ที่ให้สันนิษฐานไว้ก่อนว่ามีไว้ในครอบครองเพื่อการเสพ ได้แก่ ยาเสพติดให้โทษประเภทที่ 1 เช่น เฮโรอีน น้ําหนักสุทธิไม่เกิน 300 มิลลิกรัม เมทแอมเฟตามีน ปริมาณไม่ถึง 15 หน่วยการใช้ หรือมีน้ําหนักสุทธิไม่ถึง 1.5 กรัม หรือคํานวณเป็นน้ําหนักสารบริสุทธิ์ไม่ถึง 375 มิลลิกรัม แอมเฟตามีนหรือ ยาบ้า ปริมาณไม่ถึง 15 หน่วยการใช้ หรือมีน้ําหนักสุทธิ ไม่ถึง 1.5 กรัม
ยาเสพติดให้โทษประเภท 2 เช่น โคคาอีน น้ําหนักสุทธิไม่เกิน 600 มิลลิกรัม ฝิ่นยา น้ําหนักสุทธิไม่เกิน 15 กรัม และยาเสพติดให้โทษประเภท 5 น้ําหนักสุทธิไม่เกิน 135 กรัม
ส่วนวัตถุออกฤทธิ์ ประเภท 1 เช่น คาทิโนน คํานวณเป็นสารบริสุทธิ์ไม่เกิน 0.5 กรัม ไซโลซีน ไม่เกิน 0.1 กรัม ไซโลไซบีน ไม่เกิน 0.1 กรัม และประเภท 2 เช่น คีตามีน คํานวณเป็นสารบริสุทธิ์ไม่เกิน 0.5 กรัม ซูโดอีเฟดรีน ไม่เกิน 5 กรัม และไนตราซีแพม ไม่เกิน 0.3 กรัม
รัฐบาลไทย-ข่าวทำเนียบรัฐบาล-ดีอีเอส ผนึก ศปอส.ตร-สตม. บุกจับเครือข่ายบ่อนออนไลน์ จ.ตาก
วันพุธที่ 23 มิถุนายน 2564
ดีอีเอส ผนึก ศปอส.ตร-สตม. บุกจับเครือข่ายบ่อนออนไลน์ จ.ตาก
ดีอีเอส ผนึก ศปอส.ตร-สตม. บุกจับเครือข่ายบ่อนออนไลน์ จ.ตาก
“ชัยวุฒิ”รมว.ดีอีเอสขานรับนโยบายรัฐบาลปราบบ่อนออนไลน์ล่าสุดประสานศปอส.ตร.และสตม.บุกจับ2ผู้ต้องหาในจ.ตากเครือข่ายเว็บพนันออนไลน์นายทุนต่างชาติ
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าตามนโยบายของรัฐบาลโดยพล.อ.ประยุทธ์จันทร์โอชานายกรัฐมนตรีสั่งการให้หน่วยงานบูรณาการทํางานร่วมกันดําเนินการสืบสวนติดตามจับกุมกลุ่มกระบวนการลักลอบเปิดเว็บพนันออนไลน์ซึ่งมอมเมาเยาวชนและประชาชนทั่วไปซ้ําเติมปัญหาความเดือดร้อนของประชาชนล่าสุดกระทรวงดิจิทัลฯได้ประสานความร่วมมือกับสํานักงานตํารวจแห่งชาติ(สตช.)โดยศูนย์ปราบปรามอาชญากรรมทางเทคโนโลยีสารสนเทศสํานักงานตํารวจแห่งชาติ(ศปอส.ตร.)และพล.ต.ต.พันธนะนุชนารถผบก.สส.สตมพร้อมชุดสืบสวนนํากําลังเข้าตรวจค้นตามหมายศาลจังหวัดแม่สอดตรวจค้นและจับกุมผู้ต้องหา2รายในจ.ตากซึ่งเป็นเครือข่ายเว็บไซต์พนันออนไลน์“Gothambetvip”
ก่อนหน้านี้กองบังคับการสืบสวนสอบสวนสํานักงานตรวจคนเข้าเมือง(สตม.)ได้รับการร้องเรียนจากผู้ปกครองกรณีบุตรหลานซึ่งเป็นเยาวชนและกําลังศึกษาเล่าเรียนมีพฤติกรรมแอบเข้าแทงผลการพนันฟุตบอลในช่วงเทศกาลฟุตบอลยูโร2020และคาสิโนออนไลน์ผ่านเว็บไซต์www.gothambetvip.comจึงได้ทําการสืบสวนจนพบว่ามีการเปิดรับแทงพนันจากเว็บไซต์ดังกล่าวจริงซึ่งเป็นการมอมเมาเยาวชนอย่างยิ่ง
สําหรับเว็บพนันออนไลน์ดังกล่าวมีนายทุนต่างชาติหนุนหลังและมีที่ตั้งสํานักงานอยู่แนวตะเข็บชายแดนราชอาณาจักรไทยจากการสืบสวนเส้นทางการเงินพบว่ามีเงินหมุนเวียนกว่า20ล้านบาทต่อเดือนจากการสืบสวนขยายผลและออกหมายค้นเข้าทําการจับกุมผู้ต้องหาวันนี้(23มิ.ย.64)ผู้ต้องหารับว่าเกี่ยวข้องกับเว็บไซต์พนันออนไลน์gothambetvipจริงจึงได้มีการแจ้งข้อกล่าวหาว่าร่วมกันช่วยโฆษณาหรือชักชวนโดยทางตรงหรือทางอ้อมให้ผู้อื่นเข้าเล่นพนันและร่วมกันมียาเสพติดประเภท5 (กัญชา)ไว้ในครอบครองโดยผิดกฎหมาย
โดยได้ทําการตรวจยึดของกลางหลายรายการทั้งโน๊ตบุ๊คจอคอมพิวเตอร์ซีพียูโทรศัพท์มือถือบัตรเอทีเอ็มธนาคารต่างๆรวม19ใบและสมุดบัญชี19เล่ม
************
รัฐบาลไทย-ข่าวทำเนียบรัฐบาล-โฆษก สธ. เตือนอย่าเชื่อ "คลิปเสียงปลอม" อ้างหลุดจากการประชุม สธ. หลอกให้ฉีดวัคซีนโควิด
วันพฤหัสบดีที่ 17 กุมภาพันธ์ 2565
โฆษก สธ. เตือนอย่าเชื่อ "คลิปเสียงปลอม" อ้างหลุดจากการประชุม สธ. หลอกให้ฉีดวัคซีนโควิด
โฆษกกระทรวงสาธารณสุข เตือนอย่าหลงเชื่อและแชร์ต่อ "คลิปเสียงปลอม" ในไลน์ อ้างหลุดจากการประชุมวัคซีนของกระทรวงสาธารณสุข หลอกบังคับประชาชนให้ฉีดวัคซีนโควิด ย้ํา สธ.ให้ข้อมูลประชาชนตามข้อเท็จจริงและฉีดวัคซีนตามความสมัครใจ ปัจจุบันฉีดไปแล้วกว่า 120 ล้านโดส
โฆษกกระทรวงสาธารณสุข เตือนอย่าหลงเชื่อและแชร์ต่อ "คลิปเสียงปลอม" ในไลน์ อ้างหลุดจากการประชุมวัคซีนของกระทรวงสาธารณสุข หลอกบังคับประชาชนให้ฉีดวัคซีนโควิด ย้ํา สธ.ให้ข้อมูลประชาชนตามข้อเท็จจริงและฉีดวัคซีนตามความสมัครใจ ปัจจุบันฉีดไปแล้วกว่า 120 ล้านโดส ยืนยันวัคซีนช่วยลดอาการรุนแรงและเสียชีวิตได้
วันนี้ (17 กุมภาพันธ์ 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข เปิดเผยว่า ขณะนี้ในสื่อสังคมออนไลน์มีการส่งต่อคลิปเสียง อ้างว่ามาจากที่ประชุมกระทรวงสาธารณสุข ซึ่งมีเนื้อหาทํานองกล่าวหาว่ากระทรวงสาธารณสุขหลอกให้ประชาชนฉีดวัคซีนโควิด 19 ขอให้ประชาชนอย่าหลงเชื่อและอย่าแชร์ต่อ เนื่องจากคลิปเสียงดังกล่าวไม่ได้มาจากที่ประชุมกระทรวงสาธารณสุข และขอยืนยันว่า การฉีดวัคซีนโควิด 19 ช่วยป้องกันการเจ็บป่วยรุนแรงและเสียชีวิตได้จริง ซึ่งในขณะนี้มีการระบาดของสายพันธุ์โอมิครอนที่แพร่เร็วและติดเชื้อง่ายขึ้น การฉีดเข็มกระตุ้นจึงมีความจําเป็น เพื่อเสริมภูมิคุ้มกัน จึงขอให้ประชาชนที่ฉีดวัคซีนครบ 2 เข็ม เกิน 3 เดือน มารับวัคซีนเข็มกระตุ้นทันที
นพ.รุ่งเรือง กล่าวว่า กระทรวงสาธารณสุขได้ให้ข้อมูลเกี่ยวกับโควิด 19 แก่ประชาชนอย่างต่อเนื่อง ตามหลักฐานทางวิชาการ โดยเฉพาะผลการศึกษาประสิทธิภาพและประสิทธิผลของวัคซีน ที่พบว่าช่วยลดการติดเชื้อ ลดความรุนแรงและการเสียชีวิตได้ ทั้งนี้ การฉีดวัคซีนโควิด 19 ที่ผ่านมา ทั้งผู้ใหญ่และเด็กเป็นไปด้วยความสมัครใจ ส่วนที่ระบุว่า วัคซีนโควิดเป็นอาวุธชีวภาพก็ไม่ใช่เรื่องจริง เนื่องจากวัคซีนมีการประเมินประสิทธิภาพและความปลอดภัยจากผู้เชี่ยวชาญทั้งในต่างประเทศและผู้เชี่ยวชาญของ อย.ไทย ก่อนจะอนุมัติให้นํามาใช้กับประชาชน โดยขณะนี้ ประเทศไทยฉีดวัคซีนโควิด 19 สะสมมากกว่า 120 ล้านโดส พบอาการข้างเคียงในบางคน ซึ่งเหมือนการฉีดวัคซีนอื่นๆ ส่วนใหญ่มักเป็นไข้ ปวดเมื่อยกล้ามเนื้อ เวียนศีรษะ ปวดบวมบรีเวณที่ฉีด และสามารถหายได้เอง
*************************** 17 กุมภาพันธ์ 2565
รัฐบาลไทย-ข่าวทำเนียบรัฐบาล-สอน.ทั่วไทย พัฒนาระบบบริการรับสถานการณ์โควิด 19 พร้อมสร้าง สอน.ต้นแบบ Covid Free Area
วันเสาร์ที่ 30 ตุลาคม 2564
สอน.ทั่วไทย พัฒนาระบบบริการรับสถานการณ์โควิด 19 พร้อมสร้าง สอน.ต้นแบบ Covid Free Area
สถานีอนามัยเฉลิมพระเกียรติ 60 พรรษา นวมินทราชินี และสถานีอนามัยที่ได้รับพระราชทานนาม 92 แห่ง พัฒนาระบบบริการในรูปแบบ New normal สอดรับกับการสถานการณ์แพร่ระบาดของโรคโควิด 19
พร้อมพัฒนา สอน.ต้นแบบCovid Free Area2 แห่ง และพัฒนาเป็นองค์กรรอบรู้ด้านสุขภาพปฐมภูมิครบทุกแห่ง
ศ.คลินิก เกียรติคุณ นพ.ปิยะสกล สกลสัตยาทร ประธานกรรมการมูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี (สอน.) เปิดเผยว่า มูลนิธิพัฒนาสถานีอนามัยเฉลิมพระเกียรติ 60 พรรษา นวมินทราชินี ได้ให้ความสําคัญกับการพัฒนาการบริการให้สอดรับกับนโยบายลดความแออัดในโรงพยาบาลขนาดใหญ่ของกระทรวงสาธารณสุข โดยสนับสนุนให้ สอน.ทั่วประเทศนําเทคโนโลยีมาใช้ในการให้บริการมากขึ้น มีการจัดส่งยาให้ผู้ป่วยถึงบ้าน และพัฒนาเครือข่ายอาสาสมัคร/จิตอาสา ออกให้บริการสุขภาพเชิงรุกในชุมชน และจากสถานการณ์การแพร่ระบาดของโรคโควิด 19 ได้เน้นการปรับการให้บริการในรูปแบบNew normalรวมถึงปรับปรุงระบบระบายอากาศห้องทันตกรรมให้ได้มาตรฐานปลอดเชื้อโควิด 19 จํานวน 24 แห่ง และยังร่วมกับสถานีอนามัย ที่ได้รับพระราชทานนาม รวม 92 แห่งทั่วประเทศ (ข้อมูล ณ วันที่ 25 ตุลาคม 2564) เป็นหน่วยบริการฉีดวัคซีนโควิด 19 โดย 43 แห่ง ให้บริการแก่หน่วยงานราชการ และ 13 แห่ง ให้บริการฉีดวัคซีนซิโนฟาร์มเชิงรุกแก่ประชาชนกลุ่มเปราะบางในพื้นที่ เพื่อเร่งเพิ่มความครอบคลุมการได้รับวัคซีน พร้อมทั้งจัดพื้นที่Covid Free Areaต้นแบบ ใน สอน. 2 แห่ง คือ สอน.พิกุลทอง จ.สิงห์บุรี และ สอน.บางขันแตก จ.สมุทรสงคราม ซึ่งมีผลงานการฉีดวัคซีนให้กลุ่มเป้าหมาย 608 ในพื้นที่ได้ครอบคลุมถึง ร้อยละ 70
นอกจากนี้ ยังสนับสนุนให้ สอน.ทุกแห่งพัฒนาตนเองสู่การเป็นองค์กรรอบรู้ด้านสุขภาพปฐมภูมิ(Health Literate Organization for Primary care)โดยปี 2562-2563 พัฒนาต้นแบบและนําร่อง 16 แห่ง พร้อมถอดบทเรียนจัดทําเป็นชุดความรู้และคู่มือการให้บริการสุขภาพปฐมภูมิ เพื่อสร้างความรอบรู้ด้านสุขภาพให้กับประชาชน และเป็นคู่มือครูพี่เลี้ยงในการสร้างองค์กรรอบรู้ด้านสุขภาพ ก่อนขยายผลไปสู่สอน.และสถานีอนามัยที่ได้รับพระราชทานนาม ครบทั้ง 92 แห่ง ในปี 2564
สําหรับการดําเนินงานของ สอน. ในปี 2565 คณะกรรมการมูลนิธิฯ ได้เห็นชอบในหลักการแผนปฏิบัติการมูลนิธิพัฒนาสถานีอนามัยเฉลิมพระเกียรติ ฯ จํานวน 6 โครงการ และแผนยุทธศาสตร์และแผนปฏิบัติการ จํานวน 7 โครงการ เพื่อให้การดําเนินงานเป็นไปตามวิสัยทัศน์“องค์กรนําความรอบรู้ สง่างามสมพระเกียรติ”
******************************** 30 ตุลาคม 2564
รัฐบาลไทย-ข่าวทำเนียบรัฐบาล-รฟม. รับมอบรางวัล EIA Monitoring Awards 2021
วันอังคารที่ 9 สิงหาคม 2565
รฟม. รับมอบรางวัล EIA Monitoring Awards 2021
จากโครงการรถไฟฟ้ามหานคร ที่ปฏิบัติตามมาตรการในรายงานการประเมินผลกระทบสิ่งแวดล้อมอย่างครบถ้วน ประจําปี 2564
นายสาโรจน์ ต.สุวรรณ ผู้ช่วยผู้ว่าการการรถไฟฟ้าขนส่งมวลชนแห่งประเทศไทยกระทรวงคมนาคม เป็นผู้แทน การรถไฟฟ้าขนส่งมวลชนแห่งประเทศไทย (รฟม.) เข้ารับมอบรางวัลสถานประกอบการที่ปฏิบัติตามมาตรการในรายงานการประเมินผลกระทบสิ่งแวดล้อม ประจําปี 2564 (EIA Monitoring Awards 2021) โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นผู้มอบรางวัลดังกล่าว ในการประชุมวิชาการสํานักงานนโยบายและแผนทรัพยากรธรรมชาติและสิ่งแวดล้อม (สผ.) ประจําปี พ.ศ. 2565 ภายใต้แนวคิด “47 ปี สผ. สืบสานปรัชญาเศรษฐกิจพอเพียง เพื่อการพัฒนาที่ยั่งยืน” ณ ห้องแกรนด์บอลลูม ชั้น 4 โรงแรมมิราเคิลแกรนด์คอนเวนชั่น กรุงเทพมหานคร
ทั้งนี้ รฟม. มีโครงการรถไฟฟ้าในความรับผิดชอบที่ได้รับคัดเลือกให้เข้ารับรางวัลประเภท “ดีเด่น” จํานวน 4 โครงการ ได้แก่ 1. รถไฟฟ้ามหานคร สายฉลองรัชธรรม
2. รถไฟฟ้ามหานคร สายเฉลิมรัชมงคล ช่วงหัวลําโพง - บางซื่อ
3. รถไฟฟ้ามหานคร สายเฉลิมรัชมงคล ช่วงหัวลําโพง - บางแค
4. รถไฟฟ้ามหานคร สายเฉลิมรัชมงคล ช่วงบางซื่อ - ท่าพระ
ซึ่งที่ผ่านมา รฟม. ได้กํากับดูแลทั้ง 4 โครงการ โดยได้รับความร่วมมือจากบริษัท ทางด่วนและรถไฟฟ้ากรุงเทพ จํากัด (มหาชน) (BEM) ในฐานะผู้รับสัมปทานในการปฏิบัติตามมาตรการในรายงานการประเมินผลกระทบสิ่งแวดล้อมอย่างครบถ้วนและต่อเนื่อง เพื่อรักษาสภาพแวดล้อมและส่งมอบคุณภาพชีวิตที่ดีให้แก่ประชาชนตลอดแนวสายทางรถไฟฟ้า ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-Cabinet approves “Im Jai” loan for food and beverage businesses
วันพุธที่ 7 กรกฎาคม 2564
Cabinet approves “Im Jai” loan for food and beverage businesses
Cabinet approves “Im Jai” loan for food and beverage businesses
Government Spokesperson Anucha Burapachaisri disclosed that the cabinet, in its meeting on July 7, 2021, has made approval to the new loan measure called “Im Jai” loan to help out entrepreneurs in food and beverage sector who are impacted by the new wave of COVID-19. Target groups arefood shops,restaurants,and eateries orboothsin department stores' food courts.
The loansof total 2 billion Bahtwill be granted by the Government Savings Bank.The entrepreneursmay request for the clean loan of up to 100,000 Bahtwithan annual interest rate of 3.99%for no more than5years. Payment respitewill be grantedfor the first6months. The Government will also subsidizeNPLs at the rate of not over 50% of the approved budget (not over 1 billion Baht). The Im Jai loan may be requestedatthe Government Savings Bankfrom now until December 31, 2021.
According to the Government Spokesperson, it is expected that theIm Jai loanwould be able to helpat least40,000food and beveragebusinesseswith an average loan amount of 50,000 Baht each.
รัฐบาลไทย-ข่าวทำเนียบรัฐบาล-ครม. ไฟเขียว! ยกเว้นค่าธรรมเนียมประกอบธุรกิจโรงแรม 40 บาท/ห้องพัก ต่ออีก 2 ปี เริ่ม 1 ก.ค. 65 - 30 มิ.ย. 67
วันจันทร์ที่ 11 กรกฎาคม 2565
ครม. ไฟเขียว! ยกเว้นค่าธรรมเนียมประกอบธุรกิจโรงแรม 40 บาท/ห้องพัก ต่ออีก 2 ปี เริ่ม 1 ก.ค. 65 - 30 มิ.ย. 67
.....
ที่ประชุม ครม. (5 ก.ค. 65) เห็นชอบหลักการร่างกฎกระทรวงยกเว้นค่าธรรมเนียมสําหรับการประกอบธุรกิจโรงแรม พ.ศ. ... สาระสําคัญ คือ ให้ยกเว้นค่าธรรมเนียมประกอบธุรกิจโรงแรมปีละ 40 บาท/ห้องพัก เป็นเวลาอีก 2 ปี เริ่มตั้งแต่ 1 ก.ค. 65 - 30 มิ.ย. 67
.
เนื่องจากกฎกระทรวงยกเว้นค่าธรรมเนียมฯ เมื่อปี 63 ได้สิ้นสุดการใช้บังคับเมื่อวันที่ 30 มิ.ย. 65 ที่ผ่านมา ทั้งนี้ มาตรการดังกล่าวจะสามารถช่วยเหลือเยียวยาผู้ประกอบธุรกิจโรงแรมที่ได้รับผลกระทบทางเศรษฐกิจได้อย่างต่อเนื่อง แม้ว่าปัจจุบันรัฐบาลได้ออกมาตรการผ่อนคลายกิจการกิจกรรมหลายอย่างแล้วก็ตาม แต่การฟื้นตัวทางเศรษฐกิจนั้นอาจต้องใช้เวลาต่อไปอีกสักระยะหนึ่ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความสัมพันธ์ไทยกับสาธารณรัฐเช็กคืบหน้าเป็นรูปธรรมด้านความร่วมมือทางการทหารและอุตสาหกรรมป้องกันประเทศ
วันจันทร์ที่ 30 พฤษภาคม 2565
ความสัมพันธ์ไทยกับสาธารณรัฐเช็กคืบหน้าเป็นรูปธรรมด้านความร่วมมือทางการทหารและอุตสาหกรรมป้องกันประเทศ
วันศุกร์ ที่27 พ.ค.65 พล.อ.ชัยชาญ ช้างมงคล รมช.กห.ให้การต้อนรับ นาย Marek Libricky (มาเร็ก ลิบชีตซกี) ออท. สาธารณรัฐเช็ก/ไทยในโอกาสเข้าเยี่ยมอําลา
โดยทั้งสองฝ่าย หารือร่วมกันในการยกระดับความสัมพันธ์ทางการทหาร และการแลกเปลี่ยนข่าวสาร ด้านความมั่นคงรวมทั้งการติดต่อสื่อสารระหว่างกันและความร่วมมือด้านอุตสาหกรรมป้องกันประเทศ
รมช.กห กล่าวต้อนรับและ ชื่นชมความสัมพันธ์อันดีและราบรื่นระหว่างไทยเช็ก ตั้งแต่มีการสถาปนาความสัมพันธ์ซึ่งจะครบรอบ 50 ปีในปี 2567 ทั้งในด้านการเมือง การค้าการลงทุนการท่องเที่ยว ด้านการศึกษา การสาธารณสุขและอุตสาหกรรมป้องกันประเทศ ซึ่งอุตสาหกรรมป้องกันประเทศนี้ถือเป็นอุตสาหกรรมเป้าหมายของไทย ซึ่งจะได้มีการแลกเปลี่ยนความรู้ งานวิจัยและพัฒนาอุตสาหกรรมดังกล่าวร่วมกัน
ทาง ออท. สาธารณรัฐเช็ก/ไทยได้ขอบคุณในการต้อนรับอย่างเป็นกันเอง และขอบคุณความไว้เนื้อเชื่อใจที่ไทยมีให้กับสาธารณรัฐเช็กเสมอมา และในช่วง2-3ปีมานี้สามารถขยายความร่วมมือในด้านต่างๆได้มากขึ้น และมีการพบปะกันระหว่างนายกรัฐมนตรีของไทยกับประธานาธิบดีของเช็ก ซึ่งเป็นการสร้างความไว้ใจซึ่งกันอันจะนํามาซึ่งการขยายความร่วมมือที่มีอยู่ให้กว้างขวางมากขึ้น และขอขอบคุณความริเริ่มของไทยในด้านอุตสาหกรรมป้องกันประเทศ ในความร่วมมือในด้านต่างๆ ที่มีความก้าวหน้าเป็นรูปธรรมทั้งในส่วนรัฐต่อรัฐ และการส่งเสริมการลงทุนของภาคเอกชน นอกจากนี้ยังจะมีความร่วมมือที่จะเกิดขึ้นในอนาคต ทั้งกิจการด้านอวกาศ อาหาร โรคระบาด ซึ่งเช็กให้ความสําคัญกับไทยเพราะเห็นว่าไทยมีความเชี่ยวชาญในเรื่องดังกล่าว อาทิ ทางอาหารและโรคระบาด ซึ่งข้อตกลงความร่วมมือที่มีอยู่ระหว่าง2ประเทศถือว่ามีประโยชน์มากในการที่จะสามารถขยายความร่วมมือให้มากขึ้นโดยเฉพาะทางด้านการทหาร
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเจ้าท่าคุมความเร็วเรือ และท่าเรือโดยสาร
วันพฤหัสบดีที่ 11 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการเจ้าท่าคุมความเร็วเรือ และท่าเรือโดยสาร
ลดผลกระทบช่วงน้ําทะเลหนุนสูง
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า จากเหตุน้ําทะเลหนุนสูงประกอบกับน้ําเหนือไหลลงสู่แม่น้ําเจ้าพระยาในระยะนี้ ส่งผลให้หลายพื้นที่ตลอดริมแม่น้ําเจ้าพระยาตั้งแต่ จ.นนทบุรี กรุงเทพมหานคร จ.สมุทรปราการ และในลําคลองต่าง ๆ ได้รับผลกระทบจากภาวะน้ําล้นตลิ่ง เอ่อเข้าท่วมพื้นที่อยู่อาศัย บ้านเรือน และถนนหลายสาย ทั้งนี้เพื่อลดผลกระทบและความเดือดร้อนของประชาชน ตนได้สั่งการให้กรมเจ้าท่าเร่งดําเนินการ
1) กําหนด ควบคุม และลดความเร็วในการเดินเรือโดยเฉพาะพื้นที่ที่ระดับน้ําสูง เพื่อป้องกันคลื่นจากเรือกระทบบ้านเรือนประชาชนหรือกําแพงกระสอบทรายที่ใช้ในการป้องกันน้ํา ไม่ให้ได้รับผลกระทบหรือเกิดความเสียหาย
2)จัดเจ้าหน้าที่เฝ้าระวัง ออกตรวจ พื้นที่ท่าเทียบเรือโดยสารให้มีความปลอดภัย และไม่กระทบต่อการให้บริการประชาชน แต่หากท่าเรือใดได้รับผลกระทบจากระดับน้ําขึ้นสูง บริเวณอาคารที่พักผู้โดยสาร ทางเดิน เพื่อขึ้นลงเรือ ทั้งท่าเรือเอกชนและท่าเรือสาธารณะ ให้จัดทําทางเดินชั่วคราวที่สะดวกและปลอดภัยในการขึ้นลงเรือ
3)ประสานกรมอุทกศาสตร์ กองทัพเรืออย่างใกล้ชิดเพื่อทราบข้อมูลระดับน้ําขึ้นน้ําลงล่วงหน้า สําหรับใช้ในการวางแผนเพื่อการป้องกันหรือลดผลกระทบต่อประชาชน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกรัฐมนตรีสั่งการส่วนราชการในพื้นที่ เร่งสำรวจความเสียหายช่วยเหลือ-เยียวยาประชาชนจากพายุฝน/น้ำท่วมฉับพลันโดยเร็ว
วันพุธที่ 18 พฤษภาคม 2565
​โฆษกรัฐบาลเผย นายกรัฐมนตรีสั่งการส่วนราชการในพื้นที่ เร่งสํารวจความเสียหายช่วยเหลือ-เยียวยาประชาชนจากพายุฝน/น้ําท่วมฉับพลันโดยเร็ว
​โฆษกรัฐบาลเผย นายกรัฐมนตรีสั่งการส่วนราชการในพื้นที่ เร่งสํารวจความเสียหายช่วยเหลือ-เยียวยาประชาชนจากพายุฝน/น้ําท่วมฉับพลันโดยเร็ว
วันนี้ 18 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมย้ําเตือน ขอให้ประชาชนระวังอันตรายจากพายุฝนและฝนที่ตกสะสมซึ่งอาจทําให้เกิดน้ําท่วมฉับพลันและน้ําป่าไหลหลาก และเพิ่มความระมัดระวังในการสัญจรผ่านบริเวณที่มีฝนฟ้าคะนองเพิ่มมากขึ้น พร้อมกําชับให้กรมป้องกันและบรรเทาสาธารณภัย (ปภ.) เร่งประสานจังหวัดและหน่วยงานที่เกี่ยวข้องสํารวจความเสียหายและให้การช่วยเหลือผู้ประสบภัยในเบื้องต้นเพื่อบรรเทาความเดือดร้อนของประชาชน โดยเฉพาะบ้านเรือนที่ได้รับความเสียหายขอให้เร่งดําเนินการซ่อมแซมให้ประชาชนสามารถอาศัยได้ พร้อมกันนี้ ขอให้กองทัพส่งทหารช่างลงพื้นที่ให้ความช่วยเหลือประชาชนอีกทางหนึ่ง
โฆษกประจําสํานักนายกรัฐมนตรี กล่าวว่า ช่วงนี้อิทธิพลมรสุมตะวันตกเฉียงใต้พัดปกคลุมทะเลอันดามัน ประเทศไทย และอ่าวไทย ประกอบกับความกดอากาศสูงหรือมวลอากาศเย็นจากประเทศจีนแผ่ลงมาปกคลุมภาคตะวันออกเฉียงเหนือและทะเลจีนใต้ ทําให้ประเทศไทยตอนบนมีฝนฟ้าคะนองเพิ่มขึ้น ลมกระโชกแรง และฝนตกหนักถึงหนักมากบางแห่งในพื้นที่ภาคเหนือ ภาคตะวันออกเฉียงเหนือ ภาคกลาง ภาคตะวันออก รวมถึง กทม.และปริมณฑล ส่งผลให้เกิดฝนตกหนัก และเกิดวาตภัยในหลายพื้นที่ ขอให้ประชาชนระมัดระวังติดตามการแจ้งเตือนข่าวสารจากส่วนราชการอย่างใกล้ชิด หากต้องการขอความช่วยเหลือ สามารถขอความช่วยเหลือจากเจ้าหน้าที่ภาครัฐในพื้นที่ หรือทางไลน์ “ปภ.รับแจ้งเหตุ 1784” โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง รวมถึงติดตามได้ที่แอป “THAI DISASTER ALERT”
"นายกรัฐมนตรีห่วงใยพี่น้องประชาชนที่ประสบอุทกภัย/วาตภัย เห็นใจ และเข้าใจความยากลําบากของผู้ที่ได้รับความเดือดร้อน เน้นย้ําให้ ปภ.เร่งสํารวจความเสียหาย ดําเนินการจ่ายเงินเยียวยาให้ผู้ประสบภัยฟ้าฝนโดยเร็วที่สุด ขอให้ทํางานเชิงรุกมากยิ่งขึ้น อย่าให้ประชาชนรอการเยียวยานานจนเกินไป อะไรที่สามารถช่วยเหลือบรรเทาความเดือดร้อนในเบื้องต้นได้ขอให้รีบดําเนินการ โดยเฉพาะส่วนท้องถิ่น ซึ่งอยู่ในพื้นที่รับรู้ปัญหามากที่สุด ขอให้ลงพื้นที่ประสบอุทกภัย/วาตภัยทันที สิ่งสําคัญที่สุดคือชีวิตของประชาชน อย่าให้เกิดการสูญเสียขึ้น" นายธนกรฯ กล่าว
รัฐบาลไทย-ข่าวทำเนียบรัฐบาล-รองปลัดประยูร ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564
วันพุธที่ 3 พฤศจิกายน 2564
รองปลัดประยูร ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564
รองปลัดประยูร ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564
นายประยูร อินสกุล รองปลัดกระทรวงเกษตรและสหกรณ์ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564 โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธาน ดําเนินการประชุมผ่านระบบวิดีทัศน์ทางไกล (Video Conference) จากห้องประชุมวายุภักษ์ 1 ชั้น 1 กระทรวงการคลัง โดยที่ประชุมรับทราบมติคณะรัฐมนตรีเมื่อวันที่ 7 กันยายน 2564 เรื่อง ผลการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 2/2564 และรายงานการเบิกจ่ายงบประมาณและการใช้จ่ายภาครัฐ รวมทั้งพิจารณามาตรการเร่งรัดการใช้จ่ายงบประมาณรายจ่ายประจําปีงบประมาณ พ.ศ. 2565 เพื่อให้การใช้จ่ายงบประมาณของส่วนราชการและหน่วยงานของรัฐเป็นกลไกสนับสนุนให้มีเม็ดเงินลงสู่ระบบเศรษฐกิจ ซึ่งจะช่วยสนับสนุนการฟื้นตัวของเศรษฐกิจไทยหลังจากสถานการณ์การแพร่ระบาดของโรคติดเชื้อไวรัสโคโรน่า 2019
รัฐบาลไทย-ข่าวทำเนียบรัฐบาล-นายกตู่ ห่วงใย มอบสุชาติ เร่งช่วยเหลือผู้เสียชีวิตและบาดเจ็บ อย่างใกล้ชิด กรณีปั้นจั่นล้มทับห้องเช่า
วันพฤหัสบดีที่ 9 ธันวาคม 2564
นายกตู่ ห่วงใย มอบสุชาติ เร่งช่วยเหลือผู้เสียชีวิตและบาดเจ็บ อย่างใกล้ชิด กรณีปั้นจั่นล้มทับห้องเช่า
รมว.แรงงาน แจงผลการช่วยเหลือผู้เสียชีวิตและบาดเจ็บกรณีปั้นจั่นล้มทับห้องเช่า ณ โครงการก่อสร้างคอนโดมิเนียม อําเภอบางบ่อ จังหวัดสมุทรปราการ เป็นเหตุให้มีผู้เสียชีวิต 1 ราย บาดเจ็บ 3 ราย ประกันสังคมลงพื้นที่อํานวยความสะดวก
นายสุชาติ ชมกลิ่น รัฐมนตรีว่าการกระทรวงแรงงานกล่าวว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้แสดงความห่วงใยและสอบถามถึงกรณีปั้นจั่นหอสูงได้ล้มทับห้องเช่าชั้นเดียว ณ โครงการก่อสร้างคอนโดมิเนียม K-Series Bangplee อําเภอบางบ่อ จังหวัดสมุทรปราการ เร่งให้กระทรวงแรงงานดําเนินการช่วยเหลือ ผู้เสียชีวิตและบาดเจ็บ โดยการก่อสร้างดังกล่าวมี บริษัท แสนสิริ จํากัด (มหาชน) เป็นเจ้าของโครงการ ซึ่งได้ว่าจ้างบริษัท คอนสตรัคชั่น ไลน์ จํากัด ประกอบกิจการรับเหมาก่อสร้าง เป็นผู้รับเหมาก่อสร้าง จากอุบัติเหตุดังกล่าวทําให้มีผู้เสียชีวิต 1 ราย และบาดเจ็บ 3 ราย ผู้เสียชีวิตชื่อนายเฉลิม จํานง อายุ 48 ปี มีอาชีพขับรถจักรยานยนต์รับจ้าง ได้เป็นผู้ประกันตนตามมาตรา 40 ทางเลือกที่ 2 ตั้งแต่เดือนสิงหาคม 2564 โดยส่งเงินสมทบมาแล้ว 4 งวด เจ้าหน้าที่จากสํานักงานประกันสังคม ได้พบน้องชายผู้เสียชีวิตและอํานวยความสะดวกให้นางฉลวย ชูโต ซึ่งเป็นมารดาและเป็นทายาทตามกฎหมายมีสิทธิได้รับเงินค่าทําศพ จํานวน 25,000 บาท และเงินบําเหน็จชราภาพ จํานวน 2,874 บาท โดยขอรับเงินดังกล่าวที่สํานักงานประกันสังคมจังหวัดนครสวรรค์ ซึ่งนางฉลวยฯ มีภูมิลําเนาอยู่ พร้อมได้ประสานส่งศพผู้เสียชีวิตกลับไปบําเพ็ญกุศลและฌาปนกิจที่วัดปางสวรรค์ จังหวัดนครสวรรค์ โดยบริษัท คอนสตรัคชั่น ไลน์ จํากัดรับเป็นเจ้าภาพสวดอภิธรรม 4 วัน และทําบุญ 2 วัน มูลค่าเงินช่วยเหลือประมาณ 200,000 บาท สําหรับผู้บาดเจ็บ 3 ราย เป็นการบาดเจ็บเล็กน้อย แพทย์ทําการรักษาและอนุญาตให้กลับบ้านได้ ได้แก่ นายเอี่ยม กันธิยา อายุ 24 ปี และนางสาวพิยะดา คิอินธิ อายุ 22 ปี เป็นลูกจ้างบริษัท คิม แพ็ค จํากัด สาขานิคมอุตสาหกรรมเวลโกร์ว ปัจจุบันเข้าทํางานตามปกติ นายสิริราช นรสาร ผู้ควบคุมปั้นจั่น ซึ่งเป็นลูกจ้างบริษัท คอนสตรัคชั่น ไลน์ จํากัด ผู้รับเหมาก่อสร้าง บาดเจ็บเล็กน้อยที่แขนขวา ปัจจุบันนายจ้างให้พักรักษาตัวที่แคมป์คนงานโดยจ่ายค่าจ้างให้ตามปกติ สําหรับผู้ที่ได้รับผลกระทบที่พักอาศัยจํานวน 13 ราย บริษัทมอบเงินค่าห้องพัก รายละ 1 เดือน
นายสุชาติกล่าวเพิ่มเติมว่า ในส่วนการดําเนินการตามกฎหมายความปลอดภัย อาชีวอนามัยและสภาพแวดล้อมในการทํางาน ได้สั่งการให้กรมสวัสดิการและคุ้มครองแรงงานเข้าไปดําเนินการสอบข้อเท็จจริง หากพบนายจ้างปฏิบัติไม่ถูกต้องตามกฎกระทรวงกําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 หรือข้อกฎหมายอื่นที่เกี่ยวข้องให้เร่งดําเนินการตามอํานาจหน้าที่ต่อไป พร้อมย้ํากับชับนายจ้างกิจการงานก่อสร้างเพิ่มความระมัดระวังมิให้เกิดอุบัติเหตุขึ้นได้อีก
รัฐบาลไทย-ข่าวทำเนียบรัฐบาล-รมว.ยุติธรรม เล็งเซ็น MOU โรงเรียนเดินเรือ ส่งผู้พักโทษสวมกำไล EM ล็อตแรก 40 คน ทำงานเรือขนส่งสินค้า เปิดอบรมมีที่พักให้ฟรี ชี้หากช่วยฝึกอาชีพ-หางานให้ทำช่วยลดการกลับมาทำผิดซ้ำ
วันจันทร์ที่ 8 พฤศจิกายน 2564
รมว.ยุติธรรม เล็งเซ็น MOU โรงเรียนเดินเรือ ส่งผู้พักโทษสวมกําไล EM ล็อตแรก 40 คน ทํางานเรือขนส่งสินค้า เปิดอบรมมีที่พักให้ฟรี ชี้หากช่วยฝึกอาชีพ-หางานให้ทําช่วยลดการกลับมาทําผิดซ้ํา
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิตถวัลย์ สุนทรขจิต อธิบดีกรมคุมประพฤติ นายสิทธิ สุธีวงศ์ รองอธิบดีกรมราชทัณฑ์ และตัวแทนจากโรงเรียนสยามการเดินเรือ ร่วมประชุมหารือถึงแนวทาง
เมื่อวันที่ 8 พฤศจิกายน 2564 เวลา 10.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายวิตถวัลย์ สุนทรขจิต อธิบดีกรมคุมประพฤติ นายสิทธิ สุธีวงศ์ รองอธิบดีกรมราชทัณฑ์ และตัวแทนจากโรงเรียนสยามการเดินเรือ ร่วมประชุมหารือถึงแนวทางการให้ผู้ต้องขังที่ถูกพักโทษไปทํางานบนเรือพาณิชย์
นายสมศักดิ์ กล่าวว่า ตนได้รับการประสานจาก โรงเรียนสยามการเดินเรือว่ามีตําแหน่งงานที่รับผู้ต้องขังได้ ซึ่งตรงกับความต้องการของเราที่อยากหางานให้ผู้พ้นโทษ เพราะเมื่อมีงาน มีเงิน พวกเขาจะไม่กลับไปทําผิดซ้ําอีก ซึ่งเราจะต้องมีการวางแนวทางว่าจะให้ผู้พักโทษมีกรอบการทํางานอย่างไร ซึ่งกรมราชทัณฑ์และกรมคุมประพฤติต้องหารือร่วมกัน ทําอย่างไรให้ผู้ต้องขังทํางานได้ เรามีสมุทรปราการโมเดล ผู้ต้องขังทํางานในโรงงานซึ่งอยู่กับที่ แต่การลงเรือต้องมีการเดินทาง โดยเส้นทางการเดินเรือจะมี 3 ประเภท คือ 1. การเดินเรือในประเทศ 2. การเดินเรือระหว่างประเทศแบบใกล้ฝั่งในแถบอาเซียน และ 3. การเดินเรือระหว่างประเทศ และพนักงานจะมีแบบพนักงานประจําจะมีวันหยุด 7 วันต่อเดือน และพนักงานแบบจ้างเหมาที่มีสัญญา 6-9 เดือน ซึ่งต้องอยู่กับเรือตลอด โดยจากข้อกฎหมายเราอาจจะเริ่มจากการเดินเรือภายในประเทศก่อน และอาจจะใช้สัญญาแบบจ้างเหมา คงต้องค่อยๆเป็นค่อยไป
นายสมศักดิ์ กล่าวอีกว่า ในส่วนของแรงงานจากกรมราชทัณฑ์ เราจะใช้ผู้พักโทษด้วยเหตุพิเศษที่สวมกําไล EM จะมีการเปิดรับสมัครและหากผู้ต้องขังที่มีความสามารถทางด้านภาษาอังกฤษที่เราเปิดอบรมในเรือนจําอยู่แล้ว จะได้รับการพิจารณาเป็นพิเศษ ซึ่งตรงนี้จะไม่มีผู้ต้องขังในกลุ่มบัวใต้ตมหรือพวกคดีรุนแรง เพราะคนเหล่านี้จะไม่ได้รับการพักโทษ ล็อตแรกทางโรงเรียนประสานมาว่าต้องการ 40 คน เพื่อนําไปฝึกอบรมประมาณ 1 เดือน มีที่พักและอาหารให้และค่าใช้จ่ายในการอบรมจะมีบริษัทเดินเรือสนับสนุนให้อบรมฟรี เมื่อฝึกอบรมเสร็จจะต้องฝึกงาน 2 เดือน เมื่อผ่านจะได้สัญญามีเงินเดือนประมาณ 12,000 - 20,000 บาท ซึ่งหลังจากนี้เรามีการเซ็น MOU ร่วมกันระหว่าง กรมราชทัณฑ์ กรมคุมประพฤติ และโรงเรียน หากเราร่างกรอบต่างๆ เสร็จและพร้อมก็สามารถเริ่มปฏิบัติได้ทันที
"การฝึกอาชีพเพื่อเตรียมความพร้อมก่อนปล่อย รวมทั้งการหางานให้ผู้ต้องขัง เป็นส่วนหนึ่งในกระบวนการคืนคนดีสู่สังคม ไม่ให้ผู้เคยทําความผิดกลับมากระทําผิดซ้ํา อาจจะสําเร็จหรือไม่สําเร็จบ้าง แต่เราก็ต้องทําเพื่อให้โอกาสให้พวกเขาเหล่านั้นมีทางเลือกที่จะกลับตัวเป็นคนดี" นายสมศักดิ์ กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 31 กรกฎาคม 2564​ พบพนักงานติดเชื้อไวรัส COVID-19 จำนวน 25 ราย
วันเสาร์ที่ 31 กรกฎาคม 2564
ประกาศ ขสมก. ประจําวันที่ 31 กรกฎาคม 2564​ พบพนักงานติดเชื้อไวรัส COVID-19 จํานวน 25 ราย
ประกาศ ขสมก. ประจําวันที่ 31 กรกฎาคม 2564​ พบพนักงานติดเชื้อไวรัส COVID-19 จํานวน 25 ราย
1) พนักงานเก็บค่าโดยสารรถธรรมดา สาย 15 เพศหญิง อายุ 23 ปี
2) พนักงานขับรถโดยสารธรรมดา สาย 15 เพศชาย อายุ 40 ปี
3) พนักงานธุรการ ระดับ 2 งานบริหารงานบุคคล อู่แสมดํา เขตการเดินรถที่ 5 เพศหญิง อายุ 56 ปี
4) พนักงานขับรถโดยสารปรับอากาศ สาย 141 เพศหญิง อายุ 48 ปี
5) พนักงานเก็บค่าโดยสารรถปรับอากาศ สาย 522 เพศหญิง อายุ 57 ปี
6) พนักงานเก็บค่าโดยสารรถปรับอากาศ สาย 77 เพศหญิง อายุ 32 ปี
7) พนักงานเก็บค่าโดยสารรถธรรมดา สาย 68 เพศหญิง อายุ 59 ปี (ปัจจุบันปฏิบัติหน้าที่ช่วยงานธุรการ ณ อู่แสมดํา เขตการเดินรถที่ 5)
8) พนักงานธุรการ ระดับ 2 งานบริหารงานบุคคล อู่คลองเตย เขตการเดินรถที่ 4 เพศชาย อายุ 27 ปี
9) พนักงานขับรถโดยสารปรับอากาศ สาย 205 เพศชาย อายุ 47 ปี
10) พนักงานเก็บค่าโดยสารรถธรรมดา สาย 206 เพศหญิง อายุ 22 ปี
11) พนักงานเก็บค่าโดยสารรถธรรมดา สาย 23 เพศหญิง อายุ 28 ปี
12) พนักงานเก็บค่าโดยสารรถปรับอากาศ สาย 20 เพศหญิง อายุ 35 ปี
13) พนักงานเก็บค่าโดยสารรถธรรมดา สาย 72 เพศหญิง อายุ 27 ปี
14) พนักงานเก็บค่าโดยสารรถธรรมดา สาย 54 เพศหญิง อายุ 31 ปี
15) พนักงานเก็บค่าโดยสารรถธรรมดา สาย 54 เพศหญิง อายุ 41 ปี
16) พนักงานธุรการ ระดับ 2 งานบริหารงานบุคคล อู่คลองเตย เขตการเดินรถที่ 4 เพศชาย อายุ 51 ปี
17) พนักงานธุรการ ระดับ 2 งานแผนงาน อู่คลองเตย เขตการเดินรถที่ 4 เพศหญิง อายุ 53 ปี
18) พนักงานขับรถโดยสารธรรมดา สาย 54 เพศชาย อายุ 37 ปี
19) พนักงานขับรถโดยสารปรับอากาศ สาย 60 เพศชาย อายุ 58 ปี
20) พนักงานเก็บค่าโดยสารรถปรับอากาศ สาย 37 เพศหญิง อายุ 27 ปี
21) พนักงานขับรถโดยสารปรับอากาศ สาย 138 เพศหญิง อายุ 57 ปี
22) พนักงานเก็บค่าโดยสารรถปรับอากาศ สาย 59 เพศหญิง อายุ 43 ปี (ปัจจุบันปฏิบัติหน้าที่นายท่าปล่อยรถโดยสาร สาย 34, 59 ณ อู่รังสิต)
23) พนักงานธุรการจ่ายงาน อู่สวนสยาม เขตการเดินรถที่ 8 เพศหญิง อายุ 60 ปี
24) พนักงานขับรถโดยสารธรรมดา สาย 84 เพศชาย อายุ 29 ปี
25) พนักงานเก็บค่าโดยสารรถธรรมดา สาย 84 เพศหญิง อายุ 28 ปี
รัฐบาลไทย-ข่าวทำเนียบรัฐบาล-‘รมว.เฮ้ง’ร่วมคณะ นายก ลงปัตตานี พบปะสมาชิกกลุ่มเลี้ยงปูดำทะเล สร้างรายได้ชุมชน พร้อมเยี่ยมให้กำลังใจอาสาสมัครและบัณฑิตแรงงาน
วันพุธที่ 15 ธันวาคม 2564
‘รมว.เฮ้ง’ร่วมคณะ นายก ลงปัตตานี พบปะสมาชิกกลุ่มเลี้ยงปูดําทะเล สร้างรายได้ชุมชน พร้อมเยี่ยมให้กําลังใจอาสาสมัครและบัณฑิตแรงงาน
‘รมว.เฮ้ง’ร่วมคณะ นายก ลงปัตตานี พบปะสมาชิกกลุ่มเลี้ยงปูดําทะเล สร้างรายได้ชุมชน พร้อมเยี่ยมให้กําลังใจอาสาสมัครและบัณฑิตแรงงาน
เมื่อวันที่15ธันวาคม2564นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดปัตตานีเพื่อตรวจเยี่ยมการบริหารจัดการน้ําในพื้นที่เสี่ยงต่อการเกิดอุทกภัยในจังหวัดชายแดนภาคใต้และพบปะสมาชิกกลุ่มเลี้ยงปูดําทะเลและประชาชนที่เชื่อมโยงกลุ่มอาชีพปูดําไปยังอาชีพอื่นโดยมีนายเกริกไกรนาสมยนต์ผู้ตรวจราชการกรมกรมสวัสดิการและคุ้มครองแรงงานเรืออากาศเอกหญิงศุภพรอยู่วัฒนาผู้ตรวจราชการกรมสํานักงานประกันสังคมเข้าร่วมด้วยณศูนย์เรียนรู้การเพาะเลี้ยงปูทะเลบ้านโต๊ะโสมตําบลบางปูอําเภอยะหริ่งจังหวัดปัตตานี
โดยนายสุชาติกล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายให้กระทรวงแรงงานบูรณาการช่วยเหลือและพัฒนาแรงงานไทยในพื้นที่จังหวัดชายแดนภาคใต้ที่ได้รับผลกระทบจากสถานการณ์การแพร่ระบาดของโควิด-19รวมทั้งการส่งเสริมดูแลกลุ่มวิสาหกิจชุมชนให้สามารถต่อยอดการประกอบอาชีพไปสู่ผู้ประกอบการSMEsได้ในอนาคตโดยเฉพาะกลุ่มแรงงานนอกระบบแรงงานผู้สูงอายุแรงงานคนพิการรวมทั้งกลุ่มเปราะบางเพื่อให้มีอาชีพมีรายได้ที่มั่นคงซึ่งจังหวัดยะลาเป็นเมืองท่องเที่ยวยั่งยืนคุณภาพชีวิตมั่นคงเกษตรมั่งคั่ง
ทั้งนี้มีแกนนําอาสาสมัครแรงงาน(อสร.)ระดับตําบลและบัณฑิตแรงงานจังหวัดปัตตานีซึ่งทําหน้าที่ประชาสัมพันธ์ข้อมูลข่าวสารงานและภารกิจของกระทรวงแรงงานแก่ประชาชนในพื้นที่มาร่วมให้การต้อนรับโดยนายกรัฐมนตรีได้พบปะให้กําลังใจและชื่นชมที่ช่วยเหลือภารกิจกระทรวงแรงงานและประชาชนในพื้นที่
นายธีวินท์สิริบํารุงบัณฑิตแรงงานประจําตําบลรูสะมิแลอําเภอเมืองจังหวัดปัตตานีกล่าวว่าได้ปฏิบัติหน้าที่บัณฑิตแรงงานมา14ปีแล้วมีความภาคภูมิใจที่ได้ทําหน้าที่เป็นฟันเฟืองเล็กๆในการเชื่อมโยงภารกิจกระทรวงแรงงานไปสู่ประชาชนในพื้นที่ได้อย่างถูกต้องแม่นยําในวันนี้ดีใจที่ท่านนายกรัฐมนตรีและท่านรัฐมนตรีแรงงานได้มาเยี่ยมให้กําลังในการปฏิบัติงานเพื่อสร้างความมั่นคงให้กับพวกเราและประชาชนในพื้นที่
นายฮารงเยะแลอาสาสมัครแรงงานตําบลเตราะบอนอําเภอสายบุรีจังหวัดปัตตานีกล่าวว่าปัจจุบันเป็นประธานอาสาสมัครแรงงานจังหวัดปัตตานีเราเป็นตัวแทนของประชาชนและชาวบ้านที่นําพาภารกิจของภาครัฐโดยเฉพาะหน่วยงานในสังกัดกระทรวงแรงงานจากทุกหน่วยไปสู่พี่น้องประชาชนเพื่อให้มีงานทํามีอาชีพมีรายได้อย่างมั่นคง
สําหรับสถานการณ์ด้านแรงงานจังหวัดปัตตานีมีผู้อยู่ในกําลังแรงงาน319,904คนผู้มีงานทํา301,460คนผู้ว่างงาน17,444มีสถานประกอบการในระบบประกันสังคม1,629แห่งผู้ประกันตน313,171คนมีแรงงานต่างด้าว9,306คนมีอาสาสมัครแรงงาน115คนบัณฑิตแรงงาน135คนจ่ายสิทธิประโยชน์ทดแทนกรณีว่างงานเนื่องจากเหตุสุดวิสัยแก่สถานประกอบการ243แห่งผู้ประกันตน2,985คนเป็นเงิน6,673,102.35บาท
+++++++++++++++++++
กองเผยแพร่และประชาสัมพันธ์
15ธันวาคม2564
รัฐบาลไทย-ข่าวทำเนียบรัฐบาล-AOT ร่วมลงนามใน MOU กับมหาวิทยาลัยมหิดล (วิทยาลัยราชสุดา)
วันพฤหัสบดีที่ 16 ธันวาคม 2564
AOT ร่วมลงนามใน MOU กับมหาวิทยาลัยมหิดล (วิทยาลัยราชสุดา)
ยกระดับการให้บริการบุคคลที่ต้องการความช่วยเหลือเป็นกรณีพิเศษ
เรืออากาศเอก ธรรมาวุธ นนทรีย์ รองกรรมการผู้อํานวยการใหญ่ (สายงานมาตรฐานท่าอากาศยานและการบิน) บริษัท ท่าอากาศยานไทย จํากัด (มหาชน) (AOT) พร้อมด้วยนายสมภพ ภาคสวรรค์ ผู้ช่วยกรรมการผู้อํานวยการใหญ่ (สายงานมาตรฐานท่าอากาศยานและการบิน) และนางอรอุมา อดุลยานนท์ ผู้อํานวยการสถาบันวิทยาการท่าอากาศยาน ร่วมลงนามบันทึกข้อตกลงความร่วมมือ (MOU) การให้บริการทางวิชาการเพื่อพัฒนาการให้บริการสําหรับบุคคลที่ต้องการความช่วยเหลือเป็นกรณีพิเศษระหว่าง AOT กับมหาวิทยาลัยมหิดล (วิทยาลัยราชสุดา) ผ่านระบบMicrosoft Teams โดยมีแพทย์หญิง วัชรา ริ้วไพบูลย์ คณบดีวิทยาลัยราชสุดา ผู้ช่วยศาสตราจารย์ ดร.นัทธี เชียงชะนา รองคณบดีฝ่ายบริการวิชาการ และผู้ช่วยศาสตราจารย์ ดร.อาดัม นีละไพจิต ประธานหลักสูตรปริญญาโท สาขาการพัฒนาคุณภาพชีวิตคนพิการ ร่วมลงนาม เมื่อวันที่ 16 ธันวาคม 2564 ทั้งนี้ เพื่อแสดงเจตนารมณ์ร่วมกันของสองหน่วยงานที่จะมุ่งมั่นพัฒนาองค์ความรู้และการฝึกอบรมด้านการให้บริการสําหรับบุคคลที่ต้องการความช่วยเหลือเป็นกรณีพิเศษร่วมกัน อีกทั้งยังเป็นการยกระดับการให้บริการให้บุคคลที่ต้องการความช่วยเหลือเป็นกรณีพิเศษให้สามารถเข้าถึงระบบขนส่งทางอากาศได้อย่างมีคุณภาพ ยั่งยืน และเสมอภาค
รัฐบาลไทย-ข่าวทำเนียบรัฐบาล-ปลัด พม. รับมอบยาจำเป็นพื้นฐานสำหรับรักษาโควิด - 19 จาก เอพี (ไทยแลนด์) ช่วยกลุ่มเปราะบางรักษาตัวที่บ้าน
วันพุธที่ 3 สิงหาคม 2565
ปลัด พม. รับมอบยาจําเป็นพื้นฐานสําหรับรักษาโควิด - 19 จาก เอพี (ไทยแลนด์) ช่วยกลุ่มเปราะบางรักษาตัวที่บ้าน
ปลัด พม. รับมอบยาจําเป็นพื้นฐานสําหรับรักษาโควิด - 19 จาก เอพี (ไทยแลนด์) ช่วยกลุ่มเปราะบางรักษาตัวที่บ้าน
วันนี้ (3 ส.ค. 65) เวลา 10.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)รับมอบยาจําเป็นพื้นฐานสําหรับรักษาโควิด - 19 จํานวน 118 กล่อง จากบริษัท เอพี (ไทยแลนด์) จํากัด (มหาชน) ร่วมกับบริษัท เจ.เอส. เมดดิคอล เซนเตอร์ จํากัด (อ๊อคซิแคร์ สหคลินิก) โดยนางสาวทิพวรรณ ศิริคูณ ผู้ช่วยกรรมการ ผู้อํานวยการสายงานทรัพยากรบุคคล และนางสุนทรี เชวงชวลิต รองผู้อํานวยการสายงานทรัพยากรบุคคล บริษัท เอพี (ไทยแลนด์) จํากัด (มหาชน) เพื่อนําไปช่วยเหลือประชาชนกลุ่มเปราะบางที่มีความเสี่ยงสูงจากอาการป่วยรุนแรงจากโควิด - 19 โดยเฉพาะกลุ่ม 608 ที่เป็นกลุ่มผู้สูงอายุมีอายุ 60 ปีขึ้นไป และผู้มีโรคประจําตัวในกลุ่ม 7 โรคประจําตัว ภายใต้การวินิจฉัยและรักษาอาการป่วยจากโควิด - 19 ของแพทย์
นางพัชรีกล่าวว่า ถึงแม้ว่า กระทรวง พม. ไม่ได้มีภารกิจในการดูแลรักษาผู้ป่วยจากโควิด - 19โดยตรง แต่กระทรวง พม. ไม่ได้ทิ้งการดูแลกลุ่มเปราะบาง โดยเรามีระบบเข้ามาดูแลทั้งในเรื่องการกักตัว การตั้งครัวกลาง การมอบถุงยังชีพ การลงพื้นที่เยี่ยมบ้าน และโทรศัพท์ติดต่อสอบถามผู้สูงอายุ คนพิการ ที่ต้องอยู่บ้านเพียงลําพัง เนื่องจากคนในครอบครัวติดโควิด - 19 รวมทั้งการเปิดศูนย์พักพิงสําหรับคนพิการที่ติดโควิด - 19 โดยความร่วมมือกับโรงพยาบาลสิรินธร และในส่วนภูมิภาค กระทรวง พม. ได้สนับสนุนสถานที่ในการกักตัวสําหรับผู้ป่วยโควิด - 19เช่นกัน ปัจจุบัน กระทรวง พม. ได้เข้าไปช่วยเหลือผู้ป่วยโควิด - 19ที่ไม่ได้อยู่ในระบบแล้วกว่า 200,000 คน เพราะฉะนั้น วันนี้ การรับมอบยาจําเป็นพื้นฐานสําหรับรักษาโควิด - 19 จะทําให้เราสามารถช่วยเหลือกลุ่มเปราะบางที่ยังไม่ได้เข้ารับการรักษาที่โรงพยาบาลได้มากขึ้น เพราะอย่างน้อย จะมียารักษาอยู่ที่บ้านของผู้ป่วย ซึ่งกระทรวง พม. จะให้แพทย์เป็นผู้วินิจฉัยและประเมินอาการป่วย ก่อนที่จะให้ยาดังกล่าว ทั้งนี้ ขอขอบคุณ บริษัท เอพี (ไทยแลนด์) จํากัด (มหาชน) ที่ได้มาบริจาคยาจําเป็นพื้นฐานสําหรับรักษาโควิด - 19นับเป็นการช่วยเหลือกลุ่มเปราะบางที่เป็นกลุ่มเสี่ยงได้มากยิ่งขึ้น
รัฐบาลไทย-ข่าวทำเนียบรัฐบาล-ครม.เห็นชอบร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตั้งเป้าส่งเสริมการปลูกพืชสมุนไพรให้เป็นพืชเศรษฐกิจเสริมสร้างความมั่นคงด้านเศรษฐกิจของประเทศ กระจายรายได้สู่ชุมชนแล
วันอังคารที่ 20 กรกฎาคม 2564
ครม.เห็นชอบร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตั้งเป้าส่งเสริมการปลูกพืชสมุนไพรให้เป็นพืชเศรษฐกิจเสริมสร้างความมั่นคงด้านเศรษฐกิจของประเทศ กระจายรายได้สู่ชุมชนแล
ครม.เห็นชอบร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตั้งเป้าส่งเสริมการปลูกพืชสมุนไพรให้เป็นพืชเศรษฐกิจเสริมสร้างความมั่นคงด้านเศรษฐกิจของประเทศ กระจายรายได้สู่ชุมชนและประชาชนมีคุณภาพชีวิตที่ดีขึ้น
(20  ก.ค. 64 )  น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบแผนระดับที่ 3 ของกระทรวงสาธารณสุข ซึ่งเป็นร่างแผนจัดการเพื่อคุ้มครองสมุนไพรในพื้นที่เขตอนุรักษ์ ตามพระราชบัญญัติคุ้มครองและส่งเสริมภูมิปัญญาการแพทย์แผนไทย ปี 2542 ฉบับที่1(ปี2564-2565) มีวัตถุประสงค์เพื่อคุ้มครองสมุนไพรและบริเวณถิ่นกําเนิดของสมุนไพรที่มีความหลากหลายทางชีวภาพ หรืออาจได้รับผลกระทบจากการกระทําของมนุษย์ในพื้นที่ที่กําหนดให้เป็นเขตอนุรักษ์ รวมทั้งเป็นกรอบแนวทางการดําเนินงานเชิงบูรณาการเพื่อเสนอแผนจัดการเพื่อคุ้มครองสมุนไพรในพื้นที่เขตอนุรักษ์รายพื้นที่อย่างน้อย 12 แห่งต่อไป
ทั้งนี้ตามร่างแผนฯดังกล่าวมีเป้าหมายสําคัญประกอบด้วย อนุรักษ์ ปกป้อง คุ้มครองสมุนไพรและบริเวณถิ่นกําเนิดของสมุนไพรในเขตพื้นที่อนุรักษ์และมีการใช้ประโยชน์อย่างยั่งยืน, เสริมสร้างศักยภาพ บทบาท การมีส่วนร่วมของภาคีเครือข่ายในการคุ้มครองสมุนไพร, สํารวจ ศึกษาวิจัยสมุนไพรและบริเวณถิ่นกําเนิดของสมุนไพร และเสริมสร้างความมั่นคงด้านเศรษฐกิจของประเทศโดยการส่งเสริมและสนับสนุนการปลูกพืชสมุนไพรให้เป็นพืชเศรษฐกิจ กระจายรายได้สู่ชุมชนและประชาชนมีคุณภาพชีวิตที่ดีขึ้น
สําหรับหลักเกณฑ์สําคัญในการคัดเลือกพื้นที่เพื่อประกาศเป็นแผนจัดการคุ้มครองสมุนไพรระดับพื้นที่เช่น เป็นพื้นที่ที่อาจได้รับผลกระทบกระเทือนจากการกระทําของมนุษย์ได้โดยง่ายหรือการเข้าไปใช้ประโยชน์จากสมุนไพรที่มีลักษณะเป็นการเสี่ยงต่อการสูญพันธุ์หรือการลดลงของพันธุกรรม, เป็นพื้นที่ถิ่นกําเนิดของสมุนไพรที่มีระบบนิเวศตามธรรมชาติหรือมีความหลากหลายทางชีวภาพที่อาจถูกทําลาย
รวมถึงต้องสํารวจพบสมุนไพรสําคัญในพื้นที่ คือ สมุนไพรที่มีค่าต่อการวิจัย สมุนไพรที่มีความสําคัญทางเศรษฐกิจ และสมุนไพรที่อาจจะสูญพันธุ์ เป็นพื้นที่ที่ชุมชนและประชาชนมีความต้องการใช้ประโยชน์จากสมุนไพรอย่างเหมาะสม และต้องได้รับความเห็นชอบจากหน่วยงาน องค์กร ภาคีเครือข่าย ภาคประชาสังคมในระดับพื้นที่ในการบริหารจัดการเป็นแผนจัดการเพื่อคุ้มครองสมุนไพร
สําหรับงบประมาณนั้นจะใช้จ่ายจากเงินกองทุนภูมิปัญญาการแพทย์แผนไทย โดยได้ประมาณการวงเงินแผนระยะสั้น 2 ปีจํานวนทั้งสิ้น 1,735,000บาท
.....
รัฐบาลไทย-ข่าวทำเนียบรัฐบาล-เปิดเพิ่ม! จุดตรวจโควิดฟรี ผู้ประกันตน – ประชาชนกลุ่มเสี่ยง
วันอาทิตย์ที่ 11 กรกฎาคม 2564
เปิดเพิ่ม! จุดตรวจโควิดฟรี ผู้ประกันตน – ประชาชนกลุ่มเสี่ยง
....
แจ้งข่าวบอกกล่าว...รัฐบาลเตรียมเปิดจุดตรวจคัดกรองโควิด-19 เชิงรุก แก่ผู้ประกันตน ผู้ประกอบอาชีพอิสระ และประชาชนทั่วไปที่อยู่ในกลุ่มเสี่ยง ให้สามารถมาตรวจคัดกรองโควิด-19 ได้ตั้งแต่วันที่ 12 ก.ค. 64 เป็นต้นไป ณ อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น) เขตดินแดง กรุงเทพมหานคร
.
สําหรับขั้นตอนการลงทะเบียนออนไลน์เพื่อจองคิวตรวจ จะเปิดให้ลงทะเบียนได้ตั้งแต่วันที่ 10 ก.ค. 64 เป็นต้นไป ที่เว็บไซต์https://sso.icntracking.comจากนั้นให้เข้าไปกรอกเลขประจําตัวประชาชน 13 หลัก หรือ เลขพาสปอร์ต และกรอกข้อมูลประเมินความเสี่ยงตามที่กระทรวงสาธารณสุขกําหนด
.
ในวันนัดหมายผู้ที่มาตรวจจะต้องพกบัตรประชาชน พร้อมสําเนา 1 ชุด เพื่อใช้เป็นหลักฐานในการตรวจด้วย หากลงทะเบียนแล้วไม่มาตรวจตามนัดจะต้องลงทะเบียนใหม่
.
เมื่อเข้ารับการตรวจหาเชื้อโควิด -19 เรียบร้อยแล้ว สามารถกลับบ้านได้ทันที เนื่องจากผลการตรวจจะส่งทาง SMS ตามหมายเลขโทรศัพท์ที่แจ้งไว้ กรณีตรวจพบเชื้อและมีอาการจะถูกส่งตัวเข้ารับการรักษาต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติ ฟรีวีซ่า! นักท่องเที่ยวซาอุดีฯ เที่ยวไทยได้ 30 วัน ส่งเสริมท่องเที่ยวไทย ฟื้นฟูเศรษฐกิจหลังโควิด-19
วันพุธที่ 8 มิถุนายน 2565
ครม. อนุมัติ ฟรีวีซ่า! นักท่องเที่ยวซาอุดีฯ เที่ยวไทยได้ 30 วัน ส่งเสริมท่องเที่ยวไทย ฟื้นฟูเศรษฐกิจหลังโควิด-19
.....
ที่ประชุม ครม. (7 มิ.ย. 65) อนุมัติในหลักการ “เพิ่ม" ประเทศซาอุดีอาระเบียในรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการท่องเที่ยว โดยจะได้รับการยกเว้นการตรวจลงตรา และสามารถอยู่ในราชอาณาจักรได้ไม่เกิน 30 วัน
.
ทั้งนี้ เป็นผลจากการที่นายกรัฐมนตรีเดินทางเยือนซาอุดีฯ อย่างเป็นทางการ โดยทั้งสองฝ่ายได้ประกาศปรับความสัมพันธ์ทางการทูตระหว่างกันจนกลับสู่ระดับปกติอย่างสมบูรณ์ และผลการหารือที่สําคัญด้านหนึ่งคือ การส่งเสริมการติดต่อระหว่างภาคประชาชน ซึ่งสอดคล้องกับนโยบายของรัฐบาลในการส่งเสริมการดึงดูดนักท่องเที่ยวจากต่างประเทศ เพื่อฟื้นฟูเศรษฐกิจภายหลังสถานการณ์โรคโควิด-19
.
มาตรการดังกล่าว จะส่งผลให้ชาวซาอุดีฯ เดินทางมาท่องเที่ยวประเทศไทยมากขึ้น จากเดิมที่มีชาวซาอุดีฯ เดินทางมาประเทศไทยราว 30,000 คน ก็จะเพิ่มขึ้นเป็นปีละ 100,000 - 150,000 คน คาดว่าจะสามารถสร้างรายได้ให้ประเทศไม่ต่ํากว่า 5,000 ล้านบาทต่อปี
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ศธ. คิกออฟ “MOE SAFETY CENTER” ระบบรับแจ้งเหตุในสถานศึกษา
วันเสาร์ที่ 19 กุมภาพันธ์ 2565
ศธ. คิกออฟ “MOE SAFETY CENTER” ระบบรับแจ้งเหตุในสถานศึกษา
.....
กระทรวงศึกษาธิการ (ศธ.) เปิดระบบแจ้งเหตุความไม่ปลอดภัยในสถานศึกษา “MOE SAFETY CENTER” ซึ่งเป็นจุดเปลี่ยนครั้งสําคัญของการศึกษาไทยในการแก้ปัญหาที่มีผลต่อนักเรียน นักศึกษา ครู และบุคลากรทางการศึกษาใน 4 ด้าน ได้แก่ ภัยที่เกิดจากการใช้ความรุนแรง อุบัติเหตุ การถูกละเมิดสิทธิ์ และผลกระทบต่อสุขภาวะทางกายและจิตใจ ให้ผู้เรียนเกิดการเรียนรู้อย่างมีคุณภาพ มีความสุข สู่การยกระดับคุณภาพการศึกษาไทยในอนาคต
.
MOE SAFETY CENTER เปิดรับแจ้งเหตุผ่าน 4 ช่องทาง ได้แก่ แอปพลิเคชัน MOE Safety Center/www.MOESafetyCenter.com/LINE @MOESafetyCenter/ Call center 0-2126-6565 โดยจะมีการรายงานการแก้ไขปัญหาแบบ Real-time ช่วยให้ปัญหาที่เกิดขึ้นได้รับการแก้ไขอย่างรวดเร็ว ลดความเสี่ยง - ความรุนแรง พร้อมการติดตามความคืบหน้า ซึ่งมีความเป็นธรรมและโปร่งใสแก่ทุกฝ่าย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เริ่มแล้ววันนี้! จัดส่งยา “โมลนูพิราเวียร์” ให้กลุ่ม 608 ทั่วประเทศ ผ่านระบบ Telemedicine
วันอังคารที่ 9 สิงหาคม 2565
เริ่มแล้ววันนี้! จัดส่งยา “โมลนูพิราเวียร์” ให้กลุ่ม 608 ทั่วประเทศ ผ่านระบบ Telemedicine
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ให้ความสําคัญต่อการดูแลรักษาและนําผู้ป่วยติดเชื้อโควิด-19 ทุกกลุ่ม เข้าถึงระบบการรักษา ยาและเวชภัณฑ์ให้ได้อย่างครอบคลุมและทั่วถึงโดยเร็ว โดยเฉพาะกลุ่มเสี่ยง 608 ทั้งผู้ป่วยโรคเรื้อรัง ผู้ที่มีน้ําหนักเกิน และผู้สูงอายุ ที่มีภาวะเสี่ยงที่อาการจะรุนแรงได้
.
ซึ่งในวันนี้ (8 ส.ค. 65) ถือเป็นวันแรกที่ สปสช. ร่วมกับแอปพลิเคชันคลิกนิก (Clicknic) ให้บริการเชิงรุกจัดส่ง “ยาโมลนูพิราเวียร์” ให้กลุ่มเสี่ยง 608 ที่จําเป็นต้องได้รับยาในทุกจังหวัดทั่วประเทศ ผ่านระบบ Telemedicine
.
มีแพทย์หมุนเวียนในระบบให้บริการปรึกษา วินิจฉัย โดยผู้ป่วยจะได้รับยาหรือไม่ขึ้นอยู่กับดุลยพินิจของแพทย์ และจะได้รับยาวันถัดไป หลังจากพบแพทย์ผ่านระบบ Telemedicine และได้รับการวินิจฉัยว่าต้องได้รับยาโมลนูพิราเวียร์ เพื่อให้การรักษาก่อนภาวะโรคจะรุนแรง
.
ลงทะเบียนตามแบบฟอร์มลงทะเบียนโครงการ Self-Isolation ได้ที่ :https://forms.gle/hfo2Wr9jdvybn8d57
.
สําหรับบริการ เจอ แจก จบ ที่ร้านยา เป็นบริการครอบคลุมทั่วประเทศ รับทั้งสิทธิบัตรทอง ประกันสังคม และข้าราชการ สามารถดูรายชื่อร้านยาที่เข้าร่วมโครงการใกล้บ้าน คลิกhttps://www.nhso.go.th/downloads/197
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติ 2,054 ล้านบาท หนุนโครงการของสถาบันอุดมศึกษาของรัฐ 4 แห่ง ช่วยฟื้นฟูเศรษฐกิจฐานรากและชุมชน
วันเสาร์ที่ 23 เมษายน 2565
ครม. อนุมัติ 2,054 ล้านบาท หนุนโครงการของสถาบันอุดมศึกษาของรัฐ 4 แห่ง ช่วยฟื้นฟูเศรษฐกิจฐานรากและชุมชน
.....
ที่ประชุมครม. (19 เม.ย. 65) อนุมัติงบประมาณจํานวน 2,054.054 ล้านบาท เพื่อดําเนินโครงการช่วยเหลือภาคเกษตรที่ประสบปัญหาจากการแพร่ระบาดของโรคโควิด-19
.
เป็นการสนับสนุนโครงการของสถาบันอุดมศึกษาของรัฐ 4 แห่ง คือ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และ มหาวิทยาลัยราชภัฏมหาสารคาม ประกอบด้วย 5 โครงการย่อย ดังนี้
.
- โครงการวิจัยเชิงปฏิบัติการส่งเสริมการพัฒนายกระดับทักษะอาชีพในภาคเกษตรกรรม เพื่อสร้างความเข้มแข็งของเศรษฐกิจฐานรากของชุมชน
.
-โครงการพัฒนาศักยภาพผู้ประกอบการผลิตภัณฑ์ชุมชน เพื่อฟื้นฟูเศรษฐกิจท้องถิ่นและชุมชน โดยมหาวิทยาลัยมหาสารคาม
.
- โครงการถ่ายทอดเทคโนโลยีและนวัตกรรมด้านเกษตรกรรมและสมุนไพร สร้างความมั่นคงทางอาหารและสุขภาพสู่ชุมชน
.
-โครงการส่งเสริมและพัฒนาอาชีพ ลดรายจ่าย เพิ่มรายได้แก่เกษตรกรไทยฝ่าวิกฤติโควิด 19 ด้วยเทคโนโลยีนวัตกรรม เกษตรสมัยใหม่ (Modern Agriculture -BCG)
.
-โครงการวิจัยและพัฒนาการสร้างอาชีพ สร้างรายได้เพื่อฟื้นฟู เศรษฐกิจฐานราก จากผลกระทบการระบาดของโรคโควิด-19 สู่การพัฒนาที่ยั่งยืน ในเขตพื้นที่ภาคตะวันออกเฉียงเหนือและภาคใต้
.
อ่านเพิ่มเติม คลิก https://www.thaigov.go.th/news/contents/details/53707
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” พอใจความคืบหน้าสนามบินเบตง คาดว่าจะสามารถเปิดใช้เต็มรูปแบบภายในเดือนมกราคม 2565 สอดรับนโยบายเปิดประเทศเพิ่มเติม กระตุ้นเศรษฐกิจชายแดนใต้
วันพฤหัสบดีที่ 25 พฤศจิกายน 2564
โฆษกรัฐบาล เผย “นายกฯ” พอใจความคืบหน้าสนามบินเบตง คาดว่าจะสามารถเปิดใช้เต็มรูปแบบภายในเดือนมกราคม 2565 สอดรับนโยบายเปิดประเทศเพิ่มเติม กระตุ้นเศรษฐกิจชายแดนใต้
โฆษกรัฐบาล เผย “นายกฯ” พอใจความคืบหน้าสนามบินเบตง คาดว่าจะสามารถเปิดใช้เต็มรูปแบบภายในเดือนมกราคม 2565 สอดรับนโยบายเปิดประเทศเพิ่มเติม กระตุ้นเศรษฐกิจชายแดนใต้
(25 พ.ย. 64) นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการก่อสร้างท่าอากาศยาน สนามบินเบตง จังหวัดยะลา ตามโครงการ 3 เหลี่ยมเศรษฐกิจ มั่นคง มั่งคั่ง ยั่งยืน โดยท่าอากาศยานเบตง ตั้งอยู่ อ. เบตง จ. ยะลา มีอาคารที่พักผู้โดยสารขนาด 7,000 ตารางเมตร ที่สามารถรองรับผู้โดยสารได้ 300 คนต่อชั่วโมง หรือ กว่า 8 แสนคน/ปี ปัจจุบันได้มีการให้บริการเพื่อสนับสนุนภารกิจเที่ยวบินของทางราชการ และเที่ยวบินส่วนบุคคลแล้ว คาดว่าจะสามารถเปิดดําเนินการได้อย่างเต็มรูปแบบในปี 2565 สอดรับกับมาตรการเปิดประเทศของมาเลเซียในวันที่ 1 มกราคม 2565 รวมทั้งรองรับการท่องเที่ยวภายในประเทศไทยด้วยกันเช่นกัน
“การเตรียมความพร้อมเปิดใช้ท่าอากาศยานเบตง ภายในปี 2565 นั้น เป็นไปตามนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เร่งให้มีการสร้างความมั่นคงของเศรษฐกิจชายแดนใต้ กระจายความเจริญทางโครงสร้างพื้นฐาน ยกระดับคุณภาพชีวิตของประชาชนตั้งแต่ฐานราก ซึ่งกระทรวงการท่องเที่ยวและกีฬายังร่วมกับ ศอ.บต. เตรียมจัดกิจกรรม แข่งขันวิ่งตามภูมิประเทศ Amazean Jungle Trail วันที่ 7 – 8 พฤษภาคม 2565 ในพื้นที่ อ.เบตง จ.ยะลา เพื่อดึงดูดนักวิ่งทั้งชาวไทยและชาวต่างประเทศเข้าร่วมกันแข่งขัน โปรโมตการท่องเที่ยวไทยและกระตุ้นเศรษฐกิจในพื้นที่อีกด้วย” นายธนกร กล่าว
....................